Nóg 'n nuwe Afrikaanse fliek, 7de Laan-ster in hoofrol
JY LEES NOU Nóg 'n nuwe Afrikaanse fliek, 7de Laan-ster in hoofrol
Die beeldskone Donnalee Roberts (7de Laan se Annelie) speel die hoofrol in 'n nuwe fliek, Klein Karoo, wat tans in die gelyknamige streek verfilm word. Fanie Cronjé het haar 'n luitjie gegee waar sy op plaasstoep sit en uitkyk oor die berge...
Klein Karoo is 'n nuwe Afrikaanse romantiese drama wat tans in die Swartberge, by die Swartberg Manor net buite Oudtshoorn, verfilm word. Donnalee Roberts (wat drie werk verlof geneem het by 7de Laan) vertolk die romantiese hoofrol.
"Ek sit nou hier, en ek kyk uit oor die mooiste berge. Die fliek het ongelooflike hart en siel," sê Donnalee.
"Dit laat jou weer glo aan die grootheid van drome. Soos, as jy jou ware liefde ontmoet, iemand wat soos jy voel, dan bestaan daar byna nie 'n groter droom. Dít is die groot tema van die fliek – dat jou drome kan waar word. Die manlike hoofrol word deur 'n nuweling, Tim Theron, gespeel."
Vir die regisseur van Klein Karoo, Regardt van den Bergh, het Donnalee net lof: "Hy het 'n hart vir akteurs. En jy kan sien hoe mooi hy met die mense werk."
Ander spelers sluit in Anel Alexander, Leandie du Randt, Marion Holm, Hykie Berg en Jak de Priester. Amalia Uys, Donnalee se 7de laan-kollega en vriendin, het ook 'n rol.